Kull pajjiż, belt jew raħal kellu nies f'diversi oqsma tal-ħajja bħal fil-pu- litka, edukazzjoni, kultura, mużika u xjenza li baqgħu jissemmew għall- kontribut li taw lis-soċjetà.Imma nsibu wkoll nies li għalkemm taw kontribut mill-aħjar li setgħu, ftit huma magħrufin jew kważi xejn. Kif jaf kulħadd, iż-żmien jgħaddi u jnessi kollox, għalhekk tkellimt ma' nies li huma ta' età kbira, bil-ħsieb li nikseb minn għandhom xi tagħrif fuq nies li ħaqqhom ftit mill-ġieħ li tassew jistħoqqilhom. Jistgħu wkoll dawn in-nies ikunu ta' eżempju għalina biex kull wieħed minna jagħti l-kontribut tiegħu lejn pajjiżu. Qabelxejn, meta wieħed jaħseb fiż- żmien li fih għexu dawn in-nies u minn liema tfixkil għaddew, aktar jifhem kemm dawn kienu nies ta' rieda kbira, kollha ħrara u ħeġga, bla ma jitilfu ebda ħin għal dmirjiet tajba. Kien żmien ta' faqar, nuqqas ta' edukazzjoni, nuqqas ta' nies li jifhmuhom u għalhekk li ma kinux japprezzaw il-kapaċità tagħhom. Aħna li llum qegħdin ngħixu fi żmien ta' progress kbir, ta' żvilupp f'kull qasam tal-ħajja — wisq aħjar milli għexu huma f'dak iż-żmien — nistgħu nifhmu aħjar it-tbatijiet li huma għaddew minnhom. KARMNU FARRUGIA twieled fit- 2 ta' Marzu 1891. Missieru Salvu u ommu Nicolina nċe Baldacchino, kellhom sitt ulied: tliet subien u tliet ibniet. Karmnu kien it-tieni iben ta' din il-familja u fil-Magħmudija tawh l-ismijiet ta' Karmnu, Nikola, Ġużeppi, Rużar u Pawlu, Il-familja Farrugia kienu jaħdmu r- raba' Ta' Binnieri li qiegħed bejn Ta' Qanpiena u Ħerbet Hamiem u li dan l-aħhar ġie meħud kollu mid- Dar tal-Providenza biex ikabbru l- post. Kienet familja twajba. għallem lil min ma jafx'—1 flimkien ma' martu u wliedu kienu jgħaddu ħajjithom medhijin fix- xogħol tar-raba' , kienu wkoll jaqdu sewwa d-dmirijiet tagħhom bħala nsara. F'dan ir-raba' huma kellhom razzett (ara r-ritratt, fuq) li kien jikkonsisti f'għorfa kbira b'setaħ quddiemha, taraġ, maqjel, bitħa, u mal-bitha kien hemm kċina. Kien f'din il-kċina li, aktar 'il quddiem naraw lil Karmnu bin Salvu jgħallem id-duttrina fiha. Karmnu u l-familja kollha kienu ta' kuljum ibakkru minn filgħodu kmieni sa nżul ix-xemx filgħaxija għall-ħidma iebsa fix-xogħol tar- raba' għall-għajxien tagħhom. Meta kien għadda ż-żmien u l-ġenituri kienu mietu, huwa safa' waħdu ġor- razzett. Karmnu kien raġel twajjeb u tal-Knisja, kien jaf jaqra u kien kollu ħeġġa u ħrara biex jgħallem id-duttrina lit-tfal li kienu joqogħdu f'dawk l-inħawi ta' madwar. Mal- bitħa, kif għedna, kien hemm il- kċina u kien jiġbor fiha xi tfal u jgħallimhom id-duttrina u xi talb ieħor minn fuq ktieb żgħir li kellu. Meta t-tfal kienu joqorbu biex jagħ- mlu l-ewwel tqarbina, huwa kien iressaghom għand il-kappillan għall-eżami tal-Preċett. Karmnu kien jgħix fil-kwiet. Kellu baqra u ħmara għall-ħidma tar- raba'. Il-biċċa l-kbira ta' l-ikel tiegħu kien jikkonsisti fi skutella kafċ u biċċa ħobż mixwija. Iżda, kif għedna, l-aktar ħaġa għażi- ża u għal qalbu kien it-tagħlim tad- duttrina li dejjem għaraf jgħożżha u jimxi mat-tagħlim nisrani. Kull min kien jafu, kien jgħidlek li kien bniedem ftit mistħi u tal-Knisja u li ta' kull nhar ta' Sibt kien jirkeb ir- rota u jmur lejn ir-Rabat biex iqerr. Għall-aħħar tas-sena 1941 u l-bidu ta' l-1942 — li f'dawk iż-żminijiet kienu l-aktar koroh tat-Tieni Gwerra Dinjija, Karmnu safa' marid u wara marda ta' ftit xhur miet nhar it-22 ta' Marzu 1942. Il-Providenza riedet li d-dar-razzett bl-għelieqi ta' madwaru li snin ilu kien jintuża' għall-opra tal-ħniena fGħallem lil min ma jafx', illum qiegħed jintuża' għal opra oħra kbira ta' karità — il-kura ta' tfal u żgħażagħ li l-aktar jeħtieġu minna għajnuna u mħabba.